Be 409 
Bund paa Dybder fra c. 3—10 Favne. — Den kjendes subfossil 
fra Aastrup. 
Var. interrupta og andre Farvevarieteter særlig Var. 
bifasciata Sars har jeg fundet i større Antal levende nord 
for Læsø paa Nr. 74, 105 og 106, endvidere paa 505 og 504 
udfor Mariager og Randers-Fjord. En død har jeg taget 
langt nord for Læsø paa Nr. 81, og paa Nr. 222 nordøst for 
Anholt har jeg ogsaa taget nogle døde, hvoriblandt 2 Indi- 
vider, der danne Overgang til den typiske Form. Collin 
har ogsaa af denne fundet en levende paa Østersbankerne i 
Nissum Bredning. — Var. findes paa Dybder fra c. 1—10 Favne 
og haard Bund. — Subfossil kjendes den i Mængde fra 
Aastrup. 
Arten er altsaa i det hele sjælden i vore Farvande, og 
sandsynligvis er det Mangel paa tilstrækkelig Saltholdighed, 
der lader den standse midt i Kattegat. I ældre Tid synes 
den at have været hyppigere. 
59. Rissoa violacea Desm. 
Rissoa rufilabris Leach. 
Jeg har taget den oftest i stort Antal lige fra Skagen og 
til Grenaa, udbredt over hele Aalborgplateauet, undtagen paa 
det ogsaa under Lacuna divaricata omtalte Parti, der 
ligger mellem Anholt og Djursland. Ved Hesbjærggrunden 
syd for Aarhus ere 4 døde tagne, ellers kjendes den kun 
fra Limfjorden, hvor den særlig i den vestlige Del er meget 
hyppig. — Kun ganske faa Individer have Længdefolder: de 
ere trufne navnlig i det nordlige Kattegat og Limfjorden, men 
hyppigst blandt de subfossile fra Aastrup. 
Arten holder sig i det mindste i Kattegat uvægerlig til 
Sandbund og lever paa Dybder fra c. 1—10 Favne. 
